Projekts

LATVIJAS REPUBLIKAS MINISTRU KABINETS

2014.gada \_\_\_. \_\_\_\_\_\_\_\_ Noteikumi Nr.\_\_\_\_

 Rīgā (prot. Nr. §)

**Grozījumi Ministru kabineta 2013.gada 21.maija noteikumos Nr.261 „Noteikumi par valsts atbalstu ar celiakiju slimiem bērniem, kuriem nav noteikta invaliditāte””**

Izdoti saskaņā ar Sociālo pakalpojumu

 un sociālās palīdzības likuma

13.panta pirmās daļas 8.punktu

1. Izdarīt Ministru kabineta 2013.gada 21.maija noteikumos Nr.261 „Noteikumi par valsts atbalstu ar celiakiju slimiem bērniem, kuriem nav noteikta invaliditāte” (Latvijas Vēstnesis, 2013, 98.nr.) šādus grozījumus:
	1. svītrot noteikumu nosaukumā un noteikumu 1.punktā vārdus „kuriem nav noteikta invaliditāte”;
	2. izteikt 3.punktu šādā redakcijā:

„3. Tiesības uz atbalstu ir Latvijā pastāvīgi dzīvojošiem ar celiakiju slimiem bērniem, kuri neatrodas pilnā valsts vai pašvaldības apgādībā, turpinot atbalsta saņemšanu šīm personām pēc pilngadības sasniegšanas Sociālo pakalpojumu un sociālās palīdzības likuma 13.panta pirmās daļas 8.punktā minētajos gadījumos (turpmāk – bērns).”;

* 1. papildināt noteikumus ar 4.6.apakšpunktu šādā redakcijā:

 „4.6. pats bērns pēc 18 gadu vecuma sasniegšanas vai pats bērns pēc 15 gadu vecuma sasniegšanas, ja viņa personisko interešu aizstāvībai pieņemts bāriņtiesas īpašs lēmums par atbalsta piešķiršanu.”;

* 1. svītrot 6.2.apakšpunktā vārdus „bērnu”;
	2. papildināt noteikumus ar 6.3., 6.4. un 6.5.apakšpunktu šādā redakcijā:

 „6.3. profesionālās izglītības iestādes izziņu, ja atbalstu pieprasa bērnam, kurš nav vecāks par 20 gadiem un kurš mācās Latvijas izglītības iestādē. Izziņu iesniedz, bērnam sasniedzot 18 gadu vecumu, kā arī turpmāk par katru mācību gadu līdz 15.septembrim;

 6.4. augstskolas izziņu, ja atbalstu pieprasa bērnam, kurš nav vecāks par 24 gadiem un kurš studē augstskolā dienas nodaļā (pilna laika klātienē) Latvijā vai ārvalstīs. Izziņu iesniedz, bērnam sasniedzot 18 gadu vecumu, kā arī turpmāk par katru mācību gadu līdz 15.septembrim”;

 6.5. vispārējās izglītības vai profesionālās izglītības iestādes izziņu, ja atbalstu pieprasa bērnam, kurš nav vecāks par 20 gadiem un kurš mācās ārvalsts izglītības iestādē. Izziņu iesniedz, bērnam sasniedzot 18 gadu vecumu, kā arī turpmāk par katru mācību gadu līdz 15.septembrim.”;

* 1. papildināt noteikumus ar 6.1punktu šādā redakcijā:

„6.1 Ārvalstī iegūtu dokumentu par izglītības iegūšanu pielīdzina Latvijā izsniegtai izglītības iestādes izziņai, ja tas atbilst šādām prasībām:

6.1 1. ārvalstī iegūts izglītības dokuments satur informāciju, kas ļauj nepārprotami secināt, ka bērns, kuram tas izsniegts, dokumentā norādītajā laikposmā ieguvis izglītību vispārējās izglītības vai profesionālās izglītības iestādē vai augstskolā dienas nodaļā (pilna laika klātienē);

6.1 2. ārvalstī iegūtajam izglītības dokumentam ir pievienots tulkojums saskaņā ar normatīvajos aktos par valsts valodas lietošanu noteikto kārtību;

6.1 3. ir ievērota normatīvajos aktos par dokumentu legalizāciju noteiktā kārtība.”;

1.7. papildināt noteikumus ar 8.1 punktu šādā redakcijā:

 „8.1 Par šo noteikumu 3.punktā minētajiem bērniem, tiem sasniedzot 18 gadu vecumu un turpmāk reizi divās nedēļās, Izglītības un zinātnes ministrija elektroniski iesniedz Valsts sociālās apdrošināšanas aģentūrā šādu informāciju par vispārējās un profesionālās izglītības turpināšanu: vārds, uzvārds, personas kods, izglītības iestāde, klase vai kurss.”;

1.8. papildināt noteikumus ar 19.9.apakšpunktu šādā redakcijā:

 „19.9. ja šo noteikumu  6.3., 6.4. vai [6.](http://likumi.lv/body_print.php?id=202850&version_date=01.07.2014&version_date_end=...#p5.3)5.apakšpunktā minētā izziņa par kārtējo mācību gadu nav iesniegta Valsts sociālās apdrošināšanas aģentūrā, atbalsta izmaksu pārtrauc ar 1.oktobri. Izlaiduma klasēs vai kursos izglītojamajiem atbalsta izmaksu pārtrauc ar 1.jūliju. Pēc izziņas saņemšanas par personas mācību pārtraukšanu atbalsta izmaksu pārtrauc ar nākamo kalendāra mēnesi pēc mācību pārtraukšanas. Atbalsta izmaksu atjauno ar nākamo kalendāra mēnesi pēc izziņas saņemšanas dienas. Neizmaksāto atbalsta summu, kas pienākas par iepriekšējiem mēnešiem, pieskaita atbalstam par kārtējo mēnesi;

 19.10. ja Valsts sociālās apdrošināšanas aģentūrā saņemta šo noteikumu [8.1 punktā](http://likumi.lv/body_print.php?id=202850&version_date=01.07.2014&version_date_end=...#p7) minētā Izglītības un zinātnes ministrijas informācija par personas mācību pārtraukšanu, atbalsta izmaksu pārtrauc ar nākamo kalendāra mēnesi pēc mācību pārtraukšanas. Atbalsta izmaksu atjauno ar nākamo kalendāra mēnesi pēc elektroniski sniegtās informācijas saņemšanas dienas. Neizmaksāto atbalsta summu, kas pienākas par iepriekšējiem mēnešiem, pieskaita atbalstam par kārtējo mēnesi.”;

1.9. papildināt noteikumus ar 23. un 24.punktu šādā redakcijā:

„23. Bērniem, kuriem noteikta invaliditāte, un šo noteikumu 3.punktā minētajiem bērniem pēc pilngadības sasniegšanas, kuriem rodas tiesības uz atbalsta saņemšanu no 2015.gada 1.janvāra, Valsts sociālās apdrošināšanas aģentūra atbalstu piešķir vai atbalsta izmaksas termiņu pagarina, kā arī atbalsta izmaksu nodrošina līdz 2015.gada 30.jūnijam.

24. Šo noteikumu 6.3.apakšpunkts ir spēkā līdz 2015.gada 31.decembrim.”.

### Noteikumi stājas spēkā 2015.gada 1.janvārī.

### Ministru prezidente L.Straujuma

Labklājības ministrs U.Augulis

18.12.2014. 10:47

658

L.Liepa

67021632, Linda.Liepa@lm.gov.lv